钦定古今图书集成/明伦汇编/氏族典/第262卷 > 王剧
## 钦定古今图书集成/明伦汇编/氏族典/第262卷 > 王剧

按《唐书王勃传》：“勃兄剧第进士，长寿中为凤阁舍人。
寿春等五王出阁，有司具仪，忘载册文，群臣已在，乃
悟其阙，宰相失色，剧召五吏执笔，分占其辞，粲然皆
毕，人人嗟服。寻加弘文馆学士，兼知天官侍郎。始，裴
行俭典选，见剧与苏味道曰：‘二子者皆铨衡才’。”至是
语验。剧素善刘思礼，用为箕州刺史，与綦连耀谋反。
剧，与兄泾州刺史勔及助皆坐诛。神龙初，诏复官。